FARGʻONA “AZOT” ISHLAB CHIQARISH BIRLASHMASIDA NATRIY XLORAT VA MAGNIY XLORAT DEFOLIANTI ISHLAB CHIQARISHLARINI REKONSTRUKSIYA QILISH CHORA-TADBIRLARI TOʻGʻRISIDA
(resolution, 2021-02-22)

Respublika qishloq xoʻjaligini defoliant bilan taʼminlash, natriy xlorat va magniy xlorat defolianti ishlab chiqarish boʻyicha mavjud quvvatlarni rekonstruksiya qilish uchun jahon standartlariga javob beruvchi zamonaviy texnologiyalarni jalb qilish maqsadida Vazirlar Mahkamasi qaror qiladi: 1. “Oʻzkimyosanoat” uyushmasining Fargʻona “Azot” ishlab chiqarish birlashmasi tarkibida yiliga 20 ming tonna natriy xlorat va 11,8 ming tonna magniy xlorat defolianti ishlab chiqarish quvvatiga ega boʻlgan ishlab chiqarishlarini rekonstruksiya qilish loyihasini amalga oshirish toʻgʻrisidagi taklifi qabul qilinsin. 2. “Oʻzkimyosanoat” uyushmasi va Fargʻona “Azot” ishlab chiqarish birlashmasiga texnik hujjatlarni tayyorlash, asbob-uskunalar, materiallarni yetkazib berish, otaliq montajni amalga oshirish va asosiy ishlab chiqarishlarning texnologik asbob-uskunalarini foydalanishga topshirishga texnik rahbarlik qilish yuzasidan “Krebs” (Fransiya) firmasi bilan, quvvatlarni ishga tushirish muddati kontrakt kuchga kirgandan keyin 24 oy boʻlgan kontrakt tuzishga ruxsat berilsin. 3. Ishlab chiqarishlarni loyihalashtirish, qurish, asbob-uskunalarni yetkazib berish, montaj qilish va foydalanishga topshirish muddatlari 1-ilovaga* muvofiq belgilansin. 4. Belgilansinki, loyihaning valyuta qismini mablagʻ bilan taʼminlash: kontrakt qiymatining 85 foizi — xorijiy bankning “Kofas” jamiyati sugʻurtasi ostida sugʻurta toʻlovlarini hisobga olgan holda 153990 ming Fransiya franki miqdoridagi 7 yil muddatga beriladigan, Oʻzbekiston Respublikasi Tashqi iqtisodiy faoliyat milliy banki tomonidan qayta moliyalanadigan krediti hisobiga; kontrakt qiymatining 15 foizi — Oʻzbekiston Respublikasi Tashqi iqtisodiy faoliyat milliy bankining 24657 ming Fransiya franki miqdoridagi 7 yil muddatga beriladigan krediti hisobiga amalga oshiriladi. Mazkur loyihani amalga oshirish uchun jalb qilinayotgan kreditlar boʻyicha asosiy qarzni, foizlarni toʻlash va boshqa moliyaviy chiqimlar Fargʻona “Azot” ishlab chiqarish birlashmasining oʻz mablagʻlari hisobiga 2 va 3-ilovalarga* muvofiq amalga oshiriladi. Fargʻona “Azot” ishlab chiqarish birlashmasida natriy xlorat va magniy xlorat defolianti ishlab chiqarishlarini rekonstruksiya qilishning texnik-iqtisodiy asoslanishiga muvofiq har yili 1,5 ming tonna magniy xlorat va 6,5 ming tonna natriy xlorat defolianti eksport qilinishi maʼlumot uchun qabul qilinsin. 7. Oʻzbekiston Respublikasi Tashqi iqtisodiy faoliyat milliy banki ikki oy muddatda xorijiy bank bilan “Kofas” jamiyati sugʻurta qoplamasi ostida kredit shartnomasi tuzsin va xorijiy bankning mablagʻlari Fargʻona “Azot” ishlab chiqarish birlashmasi uchun qayta moliyalanishini taʼminlasin. 8. Oʻzbekiston Respublikasi Moliya vaziri mazkur loyiha uchun valyutada va soʻmda jalb qilinayotgan kreditlar boʻyicha xorijiy bankka, Tashqi iqtisodiy faoliyat milliy bankiga belgilangan tartibda Oʻzbekiston Respublikasi Hukumati kafolatini berishga vakil qilinsin. 9. Oʻzbekiston Respublikasi Adliya vazirligi amaldagi qonun hujjatlariga muvofiq Oʻzbekiston Respublikasi Hukumati kafolatlari boʻyicha yuridik xulosani rasmiylashtirsin. 10. Natriy xlorat va magniy xlorat defolianti ishlab chiqarishlarini rekonstruksiya qilish boʻyicha qurilish-montaj ishlari loyihalashtirish bilan birgalikda olib borilishiga istisno tariqasida ruxsat berilsin. “Oʻzkimyosanoat” uyushmasi loyiha boʻyicha loyiha-smeta hujjatlarini toʻqqiz oy muddatda ishlab chiqsin va tasdiqlasin. 11. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.